laion/Wikipedia-Exotic huggingface dataset:
Heinz Lindner

Heinz Lindner (sündinud 17. juulil 1990 Linzis) on Austria jalgpallur, kes mängib väravavahina Šveitsi kõrgliigaklubis FC Sion ja Austria jalgpallikoondises. Ta alustas klubikarjääri Viini Austrias. Austria kõrgliigas debüteeris ta hooajal 2009/10. Hooajal 2012/13 tuli ta klubiga Austria meistriks. 2015. aastal liitus ta Saksamaa kõrgliigaklubiga Eintracht Frankfurt, kuid oli seal kahe hooaja jooksul varuväravahi rollis. Aastatel 2017–2019 mängis ta Šveitsi kõrgliigaklubis Grasshoppers. Hooajal 2019/20 mängis ta Saksamaa esiliigaklubis Wehen Wiesbaden. Aastatel 2020–2022 mängis ta Šveitsi kõrgliigaklubis FC Basel. 2022. aasta juunis sõlmis ta lepingu FC Sioniga. Austria jalgpallikoondises debüteeris Lindner 1. juunil 2012 sõprusmängus Ukraina vastu. Ta kuulus Austria koondisse 2016. aasta Euroopa meistrivõistlustel. https://int.soccerway.com/players/heinz-lindner/35783/ (vaadatud 27.3.2023)
Põhja-Küprose lipp

Põhja-Küprose lipp on tunnustamata Põhja-Küprose Türgi Vabariigi riigilipp. Põhja-Küprose lipp 1983–1984 Põhja-Küprose vapp
Mežõhirja klooster

Mežõhirja klooster oli 10. sajandil asutatud õigeusu klooster Ukrainas, mis asus Kiievist põhja pool Novi Petrivtsis Dnepri kaldal. Klooster purustati 1930. aastate keskel. 988. aastal asutatud mungaklooster oli üks esimesi kloostreid idaslaavlaste alal Kiievi-Venes. Klooster sai korduvalt sõjategevuses ja tulekahjudes kannatada ja ehitati jälle üles. 1894. aastal remonditi hoonestu põhjalikult ja korraldati ümber nunnakloostriks. Pärast oktoobrirevolutsiooni suleti see 1918. aastal ja Nõukogude Liidu Kommunistliku Partei Keskkomitee Poliitbüroo otsusel lammutati täielikult 1935.–1936. aastal. Pärast kloostrihoonete lammutamist tehti kloostri maa-alale Ukraina Kommunistliku Partei funktsionäride residents. Residentsi kasutas eravaldusena Viktor Janukovõtš kuni selle võõrandamiseni 2014. aastal. Mežõhirja residents Mezhyhiria Transfiguration Monastery. - Encyclopedia of Ukraine Mezhyhiria Transfiguration Monastery. - Encyclopedia of Ukraine Межигорский Спасо-Преображенский монастырь. - Энциклопедический словарь Брокгауза и Ефрона МЕЖИГОРСКАЯ ЛЂТОПИСЬ. 1608 — 1700. - (Mežõhirja kroonika)
Konteinertaim

Konteinertaim on istutusanumas kasvav istik. Konteinertaimede kasvatamine on laiemalt levinud asumites, kus puudub looduslik maa-ala taimede kasvatamiseks. Kuigi peaaegu kõik taimed saavad kasvada konteinerites, on siiski teatud reeglid, mida peab meeles pidama. Puud ja põõsad Lehtpuud ja põõsad loovad huvitava struktuuri ja sügisel pakuvad silmailu lehtede värvi muutumisega. Lisaks saab mitmetelt puudelt ja põõsastelt erinevaid vilju. Köögiviljad ja marjad Erinevad köögiviljad nagu tomatid, baklažaanid, paprikad ja kurgid sobivad eriti hästi konteineritesse. Samuti saab kasvatada erinevaid juurvilju, näiteks porgand või kartul. Marjadest on kõige parem kasvatada konteinerites maasikaid. Peenrataimed Konteinertaimedeks sobivad ka peenrataimed, mis võivad õitseda aasta läbi. Mitmeaastased taimed Mitmed püsililled tuleb talveks tõsta konteineriga soojemasse paika, nagu näiteks kasvuhoone või kelder, et vältida taimede külmumist. Sibultaimed Kõik sibultaimed kohanevad hästi konteinerites – kas iseseisvalt või koos teiste taimedega. Tuleb meeles pidada, et sibultaimedel on kindel õitsemisperiood ja taimed muutuvad teatud aastaaegadel uinuvaks, mille tulemuseks on tühjad anumad. Taimed surevad peamiselt kolmel põhjusel: läbikülmumine, kuivamine või toitainete puudumine. Kuivamine Konteinertaimede kuivamise vältimiseks tuleks istikud istutada suurde istutusanumasse. See tagab parema niiskusrežiimi ja ei lase istutatud taimedel ära kuivada. Läbikülmumine Enamasti kasvatatakse konteinertaimi eesmärgil, et need pakuks silmailu aasta läbi. Konteinertaimede külmumise vältimiseks on soovitatav need katta pakasekaitsekangaga või viia anumad talvituma soojemasse ruumi. Samuti müüakse külma eest kaitsvaid spetsiaalseid potte. Toitainete puudumine Kasvatades taimi suletud keskkonnas, tuleks arvestada ringluses olevate toitainetega ja nende sisaldusega. Selleks, et taimed saaksid kasvada parimas võimalikus keskkonnas tuleks neid väetada kas vähese väetisega või kasutada looduslikke väetisi, mis ei muudaks kasvatatavaid taimi tarbimiskõlbmatuks. Seejuures tuleb silmas pidada, et konteinertaimi võiks hakata väetama kolm nädalat pärast istutamist – siis, kui mulla toitainete sisaldus on vähenenud. Eri liiki puhmaid ja taimi istutades saab luua liigirikkust. Taimed meelitavad kohale linde ja putukaid pakkudes neile varjupaika ja lisa toidulauale. "Container Gardening". Celebrate Urban Birds (Ameerika inglise). Vaadatud 27. märtsil 2023. "Container plants". Notcutts (inglise). 21. september 2018. Vaadatud 27. märtsil 2023. "Mida teha, et potipuud ja konteinertaimed talve üle elaksid?". Arhiiv. 19. oktoober 2011. Vaadatud 27. märtsil 2023. "Konteinertaimed vajavad lisatoitu". Maakodu. Vaadatud 27. märtsil 2023. "Fertilizing Outdoor Container Plants – How To Feed Potted Plants Outdoors". Gardening Know How (inglise). Vaadatud 27. märtsil 2023.
Võdubõtši kloostri Püha Georgi kirik

Võdubõtši kloostri Püha Georgi peakirik on 17.–18. sajandist pärinev õigeusu kirik Kiievis, Võdubõtši kloostri arhitektuuriansamblisse kuuluv ehitis. Kirik on ehitismälestis ja üks ukraina barokkstiili säravamaid näiteid. Kirik ehitati väepealik Mõhhailo Mõklaševski tellimusel aastail 1696–1701 ja pühitseti Georgios Võidukandjale. Kiriku pühitses sisse metropoliit Varlaam Jasõnskõi. Kiriku uhkuseks oli viiekorruseline kullatud ikonostaas, mille kinkis hetman Danõlo Apostoli abikaasa Anna. Nõukogude ajal kirik suleti ja varad rekvireeriti. 1936. aastal põletasid Võitlevate Ateistide Liidu (Союз Воинствующих Безбожников) Nõukogu komnoored kiriku ikonostaasi avalikult väljakul, hoolimata selle kunstiväärtusest ukraina baroki ilusa näitena. 1967. aasta tulekahjus hävis kogu kiriku sisustus ja freskod. Hävis ka katedraalis hoitud Ukraina NSV Teaduste Akadeemia vanatrükiste kogu. Kirik taastati muuseumi ja arhitektuurimälestisena. Pühakoda tagastati 20.–21. sajandi vahetusel Ukraina Õigeusu Kirikule. 1998. aastal toimus esimene liturgia. 2007. aastal renoveeriti kiriku eksterjöör, ikonostaasi esimene korrus ja algas töö freskode ennistamisega. Võdubõtši klooster
Flandria Ballett

Flandria Ballett, ka Flaami Ballett (hollandi keeles Ballet Vlaanderen) on Belgia suurim balletikollektiiv. See kuulub 2014. aastast omaette üksusena Flandria Ooperi- ja Balletiteatri koosseisu. Flandria Ballett asutati 1969. aastal kui Flandria Kuninglik Ballett (Koninklijk Ballet van Vlaanderen). Flandria Ballett tegutseb Antwerpenis, peamiselt Theater 't Eilandje's, kus asuvad harjutussaalid, töökojad ja balletistuudio. Etendused toimuvad Antwerpeni ja Genti ooperiteatrimajas. Priit Kripson (1994–2008) Maria Seletskaja (esisolist 2010. aastail) Nancy Osbaldeston (2017–) Flandria Balleti etendusejuht on 2008. aastast Priit Kripson.[viide?] Kuninglik Flaami Ooper Opera Ballet Vlaanderen. operaballet.be
Mateusz Przybylko

Mateusz Przybylko (sündinud 9. märtsil 1992 Bielefeldis) on Saksamaa kõrgushüppaja. Ta võitis 2018. aasta sisemaailmameistrivõistlustel Birminghamis tulemusega 2.29 pronksmedali. Sama aasta suvel Berliinis toimunud Euroopa meistrivõistlustel ületas ta isiklikku rekordit kordava 2.35 ja võitis kuldmedali. Przybylko isiklik rekord on 2017. aastal Bottropis hüpatud 2.35. Sisetingimustes on tema rekord 2018. aastal Dortmundis hüpatud 2.30. Mateusz Przybylko on poola päritolu. Tema isa Mariusz on endine Poola jalgpallur, ema Violetta endine Poola jooksja ning ka vennad Kacper ja Jakub on Poolat esindavad jalgpallurid. Mateusz Przybylko. eurosport.com. Vaadatud 27.03.2023 Mateusz Przybylko Rahvusvahelise Kergejõustikuliidu kodulehel (inglise)
2011. aasta rannavõrkpalli maailmameistrivõistlused

2011. aasta rannavõrkpalli maailmameistrivõistlused toimusid 13.–19. juunil 2011 Roomas, Itaalias. Tegemist oli kaheksandate ametlike rannavõrkpalli maailmameistrivõistlustega. Eestit esindasid meeste turniiril Rivo Vesik ja Karl Jaani, kes jäid alagrupis kolmandaks, kuid pääsesid kolmandate kohtade arvestuses 32 parema sekka. 1/16 finaalis tunnistati valitsevate meistrite, Saksamaaa meeskonna Brink/Reckermann paremust. FIVB Beachvolley World Championship 2011 in Rome FLVB, 18.10.2009. Vesik - Jaani tiitlikaitsjate vastu ei saanud ERR Sport arhiiv, 17.06.2011. Meeste turniir FIVB arhiiv Naiste turniir FIVB arhiiv
Brunnera

Brunnera on kareleheliste sugukonda kuuluv õistaimeperekond. Brunneraid on kolm liiki: Brunnera macrophylla – suurelehine brunnera Brunnera orientalis Brunnera sibirica – siberi brunnera Brunnera perekond on saanud nime šveitsi botaaniku Samuel Brunneri (1790–1844) järgi. Looduslik kasvuala ulatub Kaukaasiast Siberini. Siberi brunnera on Lõuna-Siberi endeemiline rohttaim. Reliktina on siberi brunnera kantud paljude Siberi piirkondade punasesse raamatusse. Sellegipoolest on siberi brunnera tuntud ja populaarne dekoratiivtaim, mis vaatamata reliktsusele kasvab edukalt mitte ainult Lääne-Siberis, vaid ka Euroopa-Venemaa aladel. Aedades kasvatatakse eelkõige suurelehelist brunnerat ja tema sorte. Õied sarnanevad aed-lõosilma ehk meelespea (Myosotis alpestris) õitega, lehed on südajad ja karedad. Brunnerad on risoomilised mitmeaastased poolvarju- ja varjutaimed. Juurekava on üsna pinnapealne ja seetõttu tundlik kuivuse suhtes. Liigne päike võib kõrvetada brunnerate lehti. Taimi paljundatakse jagamise teel, juure- või lehepistikute abil või seemnetega. 2004. aasta septembris testiti suurelehise brunnera taime Lõuna-Inglismaal, kuna taimel esinesid lehtedel pruunid kuivad laigud. Testimise tulemusena selgus, et taimel oli parasiit Peronospora myosotidis. Inglismaal oli see esmane juhtum; varem oli seda jäädvustatud vaid korra samal liigil 1927. aastal Nõukogude Venemaal. Tänapäeval on see parasiit levinud üle maailma. Iseloomulikult esineb see taimede lehtedel ja vartel pruunide kuivade laikudena. ‘Variegata’ – laiade valgete leheservadega ‘Jack Frost’ – südamekujulised, roheliste soontega hõbedased lehed ‘Betty Bowring’ – valgeõieline sort ‘Hadspen Cream’ – kreemikate kollaste leheservadega https://www.researchgate.net/publication/346764818_Research_of_the_ecologo-climatical_niche_of_Brunnera_sibirica_Stev Arne Kähr “Varjutaimed”, Varrak 2006. Aarne Kähr “Varjutaimed”, Varrak 2006 https://bsppjournals.onlinelibrary.wiley.com/doi/10.1111/j.1365-3059.2006.01370.x Kähr, Aarne (2006). Varjutaimed. Varrak.
2009. aasta rannavõrkpalli maailmameistrivõistlused

2009. aasta rannavõrkpalli maailmameistrivõistlused toimusid 26. juuni – 5. juulil 2009 Stavangeris, Norras. Sellega sai Norrast esimene Põhja-Euroopa riik, kes on võistlusi korraldanud. Tegemist oli seitsmendate ametlike rannavõrkpalli maailmameistrivõistlustega. Eestit esindasid meeste turniiril Kristjan Kais ja Rivo Vesik, kes võitsid oma alagrupi ja jõudsid 32 parema hulka. 1/16 finaalis võideti 2:0 Taani võistkonda Hoyer/Soderberg. Kaheksandik finaalis kaotati 0:2 hilisematele poolfinalistidele, Saksamaa võistkonnale Klemperer/Koreng ning saavutati 9. koht. Stavanger to host 2009 SWATCH FIVB Beach Volleyball World Championships presented by ConocoPhillips: "A fair battle with Moscow won by Norway," says FIVB President FIVB press release, 29.02.2008. Kais ja Vesik pääsesid MM-alagrupist edasi Postimees Sport arhiiv, 30.06.2009. Kais ja Vesik jõudsid MMil 16 parema hulka Postimees Sport arhiiv, 02.06.2009. Kais ja Vesik lõpetasid MMi üheksanda kohaga Pärnu Postimees arhiiv, 04.07.2009. Turniiri info FIVB arhiiv
Autosuvila

Autosuvila ehk matkaauto on mootorsõiduk, milles on sisse ehitatud võimalused ööbimiseks ning vastavalt mudelist ka toiduvalmistamiseks ning muuks eluks vajalikuks. Haagissuvila
Ubort

Ubort (ka Ubarć; valgevene Убарць, ukraina Уборть) on jõgi Valgevenes ja Ukrainas. Jõe läte on Ukrainas Žõtomõri oblastis. Ubort voolab valdavalt põhja ja kirdesse ning suubub Valgevenes Pietrykaŭ linna lähedal paremalt Prõpjatsi. Uborti ääres asuvad Olevsk ja Lelčycy. Jõe pikkus on 292 km. Keskmine laius on 10–15 m, alamjooksul 50 m.
Mira Lobe

Mira Lobe (sünninimi Hilde Mirjam Rosenthal; 17. september 1913 Görlitz – 6. veebruar 1995 Viin) oli juudi rahvusest Austria lastekirjanik. Ta kirjutas enam kui 100 laste- ja noorteraamatut. Teadaolevalt soovis Hilde Mirjam Rosenthal astuda ülikooli ja õppida ajakirjandust, aga kuna ta oli juudi rahvusest, siis tolle aja antisemiitliku poliitika tõttu ei saanud ta ülikoolis õppida. Selle asemel asus ta õppima Berliini moekoolis masinkudumist, liitus sionistliku noorterühmaga ja õppis heebrea keelt. 1936. aastal kolis ta Palestiinasse, kus abiellus 1940. aastal näitleja ja lavastaja Friedrich Lobega. Abielust sündis kaks last. Lobe esimene teos "Insu-Pu" ilmus 1948. aastal Tel Avivis. 1951. aastal kolis ta koos abikaasaga Viini. 1957. aastal asusid nad elama Ida-Berliini, aasta hiljem naasid Austriasse Viini. Eestikeelsetele lugejatele on Lobe eelkõige tuntud oma 1965. aastal ilmunud teosega "Vanaema õunapuu otsas" (saksa keeles "Die Omama im Apfelbaum"). Raamat on saanud Austria riikliku lastekirjanduse auhinna ja Viini linna lasteraamatuauhinna. Samuti on eesti keelde tõlgitud tema lasteraamatud "Hiir kipub välja" (saksa keeles "Die Maus will raus"), "Rohelise südamega linn" (saksa keeles "Das Städtchen Drumherum") ja "Mina olengi mina" (saksa keeles "Das kleine Ich-bin-ich"). Mira Lobe suri 81-aastaselt 6. veebruaril 1995. Ta on maetud Viini keskkalmistule. "Vanaema õunapuu otsas". Saksa keelest tõlkinud Dagmar Normet. Tallinn: Eesti Raamat, 1973. Teine trükk: "Vanaema õunapuu otsas". Saksa keelest tõlkinud Dagmar Normet; illustreerinud Susi Weigel. Tallinn: Avita, 2008. "Hiir kipub välja". Saksa keelest tõlkinud Dagmar Normet; illustreerinud Susi Weigel. Tallinn: Eesti Raamat, 1984. "Rohelise südamega linn". Saksa keelest tõlkinud Marge Pärnits, toimetaja Elina Adamson, illustreerinud Susi Weigel. Tallinn: Ühinenud Ajakirjad, 2023. "Mina olengi mina". Saksa keelest tõlkinud Marge Pärnits, toimetaja Elina Adamson, illustreerinud Susi Weigel. Małgosia, 2023. "Vanaema õunapuu otsas" (telelavastus, režissöör-lavastaja Elvi Koppel; peaosades: Salme Reek (vanaema), Peeter Pirksaar (Andi) ja Astrid Lepa (naabritädi); 1977) "Vanaema õunapuu otsas" (Rakvere Teater, lavastaja Urmas Lennuk; esietendus 2001) "Vanaema õunapuu otsas" (Teatribuss, lavastaja Marko Mäesaar; esietendus 17. juulil 2021 Tartu Mänguasjamuuseumi Teatri Kodu sisehoovis) "Rohelise südamega linn" (Tartu Mänguasjamuuseum, lavastaja Urmas Lennuk; esietendus 21. septembril 2024 Tartu Mänguasjamuuseumi Teatri Kodus) "Mira Lobe koduleht". "Kirjaniku 90. sünniaastapäevale pühendatud rahvusvaheline sümpoosion. Internationales Symposion Mira Lobe (1913–1995) 19. bis 20. September 2003". Vaadatud 28. märtsil 2023. "Teatribuss toob Teatri Kodu hoovi legendaarse «Vanaema õunapuu otsas»". Tartu Postimees. 13. juuli 2021. Vaadatud 29. märtsil 2024. "Teatri Kodus jõuab lavale lastelavastus "Rohelise südamega linn"". err.ee. 19.09.2024. Vaadatud 20.09.2024. Koduleht Mira Lobe andmekogus IMDb (inglise)
Interpretatsioon (muusika)

Interpretatsioon on muusikas heliteose esituse loomine. Lääne kunstmuusikas mõistetakse interpretatsiooni all eelkõige noodikirjas fikseeritud kompositsiooni teostamist interpreedi ehk esitaja, näiteks laulja või instrumentalisti poolt.
Interpreet (muusika)

Interpreet ehk esitaja (inglise keeles musical performer) on muusik, kes loob heliteose interpretatsiooni. Eestis on interpreedid koondunud Eesti Interpreetide Liitu ja Eesti Esitajate Liitu. Eesti interpreetide loend
Nukkmehhanism

Nukkmehhanism on mehhanism, võimaldab muuta vedava lüli liikumise veetava lüli liikumiseks, kasutades selleks nukki ja tõukurit ja/või nookurit. See mehhanism on laialdaselt kasutusel, kuna võimaldab anda praktiliselt kõigi mehaanika seaduste kohast liikumist väljundlülile. Nukk on lüli, mille kõrgpaari elementi moodustav pind on muutuva kõverusega. Eelised: lihtsamal juhul koosneb kahest liikuvast lülist (kompaktne) lihtne sünkroonida (nukkvõll) Puudused: kokkupuutekohal suur erisurve. võivad kiiresti kuluda. suurtel kiirustel löögid, mõnede profiilide korral. Nukkmehhanismid liigitatakse aksiaalseteks ja desaktsiaalseteks nukkmehhanismideks. Nukkmehhanismide jaotus selle järgi, kas tõukuri või nookuri ots on: tasapind kõverpind terav rull Nukkmehhanismid võeti kasutusele Hiinas juba 600 aastat eKr. Kasutati seda ammu päästikumehhanismis, millel oli nukikujuline hoob. Mehhanism aga ei pöörlenud ümber oma telje ja traditsioonilises Hiina tehnoloogias nukkmehhanismid kasutust ei leidnud. Ismail Al-Jazari (1136–1206), keda peetakse masinaehituse isaks, võttis nukkmehhanismi kasutusele. Leiutati lossi kell, mille mehhanismide hulka kuulus ka nukkmehhanism. Nukkmehhanisme kasutatakse sisepõlemismootorite sisse- ja väljalaskeklappide liigutamiseks. Nukkmehhanisme kasutatakse ka hüdraulilistes süsteemides, treipinkides ja kella mehhanismis. Kasutatakse ka mänguasjades, milles on vaja perioodilist liikumist. "StackPath". www.machinedesign.com. Vaadatud 28. märtsil 2023. "nukkmehhanism - Eesti Entsüklopeedia". entsyklopeedia.ee. Vaadatud 28. märtsil 2023. "Masinaelemendid ja koostetööd". Pärnumaa Kutsehariduskeskus. Vaadatud 28.03.2023. Matias, Andrei (24. juuli 2018). "Cam mechanism and flexible drives". Vaadatud 28.03.2023. "Mootori komponendid, töökord ja tüüpprobleemid". Carfox - täisteeninduslik autoremonditöökoda (Ameerika inglise). Vaadatud 28. märtsil 2023. "Cam and Follower: Definition, Types, Working Principle, and Applications [PDF] - Learn Mechanical" (Ameerika inglise). 15. märts 2020. Originaali arhiivikoopia seisuga 28. märts 2023. Vaadatud 28. märtsil 2023. Skill-Lync. "Cam and Follower: Types, Working Principle, Applications & Advantages". Skill-Lync (inglise). Vaadatud 28. märtsil 2023.
Kõva nisu

Kõva nisu (ka pundnisu) või ka pasta nisu (Triticum durum) on teine majanduslikku väärtust omav nisu liik peale tavalist nisu. Kõva nisu moodustab maailmas umbes 4 protsenti kogu maailma nisutoodangust. Struktuurilt on kõva nisu palju tihedam kui harilik nisu. Kõvadel sortidel on jämedad varred ja klaasjad tuumad, mis on nisu liikidest kõige kõvemad. Terade värvus varieerub kollasest pruunini. Kõva nisu on tetraploidne taim. Selles on kokku 28 kromosoomi. Kõval nisul on klaasjad tuumad ja see on ka nisu klassidest kõige kõvem. Kõva nisu kasutatakse erinevate toodete valmistamiseks, nagu bulgur, kuskuss, pasta, magustoidud, küpsetiste täidised ja erinevat tüüpi leivad. Igal aastal toodetakse maailmas 25-30 miljonit tonni kõva nisu. Kõva nisu kasvatatakse eriti laialdaselt Lõuna-Venemaal, Põhja-Aafrikas ja Põhja-Ameerika põhja- ja keskosas. Kõva nisu Eestis ei kasva, sest see kultuur vajab veidi soojemat, kuivemat ja mandrilisemat kliimat. "Nisu liigitamine". Yara.ee. 2. november 2018. Vaadatud 25. märts 2023. "Pehme nisu: omadused ja erinevused kõvadest sortidest". taste-et.womanexpertus.com. Vaadatud 25. märts 2023. Boyacioglu, Hikmet (23. oktoober 2017). "Global durum wheat use trending upward". world-grain.com. Vaadatud 25. märts 2023. "Suviteraviljad". Teabesalv.pikk.ee. Vaadatud 25. märts 2023.
Richard Rodgers

Richard Rodgers (28. juuni 1902 New York – 30. detsember 1979 New York) oli ameerika helilooja. Rodgers on loonud muusika 43 Broadway muusikalile ja kirjutanud rohkem kui 900 laulu. 1920.–1930. aastatel tegi ta koostööd Lorenz Hartiga (eluaastad 1895–1943) ja 1940.–1950. aastatel Oscar Hammerstein II-ga (1895–1960). Hart ja Hammerstein olid libretistid ja laulutekstide kirjutajad. Koostöös Hartiga lõi Rodgers muusikalid "Pal Joey", "A Connecticut Yankee", "On Your Toes", "Babes in Arms" ja paljud teised. Koostöös Hammersteiniga loodud muusikalid olid näiteks "Oklahoma!", "Flower Drum Song", "Carousel", "South Pacific", "Kuningas ja mina" ning "Helisev muusika". 1944 – Pulitzeri preemia (Special Citations and Awards) 1945 – Parima filmilaulu Oscar ("It Might as Well Be Spring" filmis "Fair") 1950 – Pulitzeri preemia kategoorias "Dramaatika" (muusikal "South Pacific") 1950 – Tony auhind kategoorias "Parim muusikal" (muusikal "South Pacific") 1952 – Tony auhind kategoorias "Parim muusikal" (muusikal "Kuningas ja mina") 1955 – valiti Ameerika Kunstide ja Kirjanduse Akadeemia liikmeks 1960 – Tony auhind kategoorias "Parim muusikal" (muusikal "Helisev muusika") 1962 – Tony auhind kategoorias "Parim muusikali muusika" (muusikal "No Strings") 1961 – Primetime Emmy kategoorias "Parim originaalmuusika televisiooni jaoks" ("Winston Churchill: The Valiant Years") 1961 – Grammy kategoorias "Best Musical Theater Album" (muusikal "Helisev muusika") 1963 – Grammy kategoorias "Best Musical Theater Album" (muusikal "No Strings") Richard Rogers Internet Broadway Database'is Richard Rodgers andmekogus IMDb (inglise) Richard Rogers Playbillis About Richard Rogers. Timeline. pbs.org
Eesti poolakeelsed kohanimed

NB! SEDA LOENDIT MITTE TÄIENDADA-PARANDADA, OLEMAS ON Eesti mitmekeelne kohanimede loend Eesti poolakeelsed kohanimed on loend, mis aitab orienteeruda Eesti poolakeelsetes kohanimedes, eriti ajaloolises kirjanduses, mis puudutab ajastut 1561 - 1660, kui Eesti ala lõunapoolne osa kuulus Poola provintsi Inflanty koosseisu. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aluliina - Marienburg Antsla - Anzen Emajõgi - Ema Ermistu - Ermes Haapsalu - Hapsal Haljala - Haljal Heinaste - Andzel Helme - Helmet Hiiumaa - Dago Irboska - Izborsk Jaanilinn - Iwangorod Jõhvi - Jewe Karksi - Karkus Kirumpää - Kirumpa Koivaliina - Adsel Kolga-Jaani - Kl. Sw. Jana Kuusalu - Kusal Laiuse - Lais Liivi laht - zatoka Ryska Lämmijärv - jezioro Ciepłe Märjamaa - Merjama Navesti jõgi - Nawast Narva - Narwa Narva laht - odnoga Narwska Otepää - Odenpal Paldiski - Bałtycki Port Peetri (Suure-Jaani lähedal) - Kl. Sw. Piotra Peipsi järv - jezioro Pejpus, jezioro Czudzkie Petseri klooster - Monaster Peczerski Paide - Biały Kamień Pihkva järv - jezioro Pelba, jezioro Pskowskie Põltsamaa - Iberpol Pärnu - Parnawa Pärnu vojevoodkond - województwo parnawskie Raanitsa - Neuhof Rannu - Randem Rõngu - Ringem Räpina - Rapina Saarde - Saara Saaremaa - Ozylia Soome laht - zatoka Fińska Tallinn - Rewel, Koływan Tartu - Dorpat Tartu vojevoodkond - województwo dorpackie Tarvanpää - Wesenberg Valga - Walk Vastemõisa - Wast Vastseliina - Nowogród Inflanty Vigala - Fickel Viljandi - Felin Võrtsjärv - jezioro Wirckie